സൗജന്യ മെഗാ കോവിഡ് വാക്സിനേഷന് ക്യാമ്ബ് കൊല്ലം: റോട്ടറി ക്ലബ് ഓഫ് ക്വയിലോണ് ഈസ്റ്റ്, ചുങ്കത്ത് ജ്വല്ലറിയുമായി ചേര്ന്ന് കോവിഡിനെതിരായി സൗജന്യ മെഗാ വാക്സിനേഷന് ക്യാമ്ബ് സംഘടിപ്പിക്കുന്നു. സെപ്റ്റംബര് എട്ടുമുതല് 15 വരെ നീളുന്ന ക്യാമ്ബില് 10000 ഡോസ് വാക്സിന് സൗജന്യമായി നല്കും. ശങ്കേഴ്സ് ഹോസ്പിറ്റലിലും ഡോ. നായേഴ്സ് ഹോസ്പിറ്റലിലുമാണ് വാക്സിനേഷന് നടക്കുക. സംസ്ഥാനത്തെ ഏറ്റവും വലിയ സൗജന്യ വാക്സിനേഷന് ക്യാമ്ബാണിത്. മുന് റോട്ടറി ഗവര്ണര് ഡോ.ജോണ് ഡാനിയല്, പ്രസിഡന്റ് ആര്. വിജയകുമാര്, സെക്രട്ടറി എം. ബൈജു, ചുങ്കത്ത് ജ്വല്ലറി ജനറല് മേനജര് രാജ് മോഹന്, ബി. ഹരികുമാര്, എസ്.കെ. അനില് എന്നിവര് വാര്ത്തസമ്മേളനത്തില് പങ്കെടുത്തു. വാക്സിനേഷന് ബുക്ക് ചെയ്യാന് 9446543748, 9447462166, 938731564, 9895559345, 9633021669, 8129844388, 9847070436 നമ്ബറുകളില് വിളിക്കാം.